**ΔΕΚΕΜΒΡΙΟΥ 11.**

**ΝΙΚΩΝ ΟΣΙΟΣ Ο ΕΝ ΤΩ ΞΗΡΩ ΟΡΕΙ**

(συνασκητού του Οσίου Παταπίου)

**ΑΚΟΛΟΥΘΙΑ**

(Χαραλάμπους Μπούσια, Έκδοσις Ι. Μ. Οσ. Παταπίου Λουτρακίου Κορινθίας, 2004)

**ΜΙΚΡΟΣ ΕΣΠΕΡΙΝΟΣ**

Μετά τον Προοιμιακόν, εις το Κύριε εκέκραξα, ιστώμεν στίχους δ καὶ ψάλλομεν τα εξής Προσόμοια.

**Ήχος β . Ότε εκ του Ξύλου.**

Δεύτε, φιλοσίων οι χοροί, και των μονοτρόπων τα πλήθη, πανηγυρίσωμεν, μνήμην την ετήσιον, και πανσεβάσμιον, του θεόφρονος Νίκωνος, βλαστού της Ρωσίας, Κωνσταντινουπόλεως, του αναστήματος, και Ξηρού οικήτορος όρους, εκβοώντες· λύτρωσαι πόνων, και κινδύνων πάντας τους ικέτας σου.

Δεύε, του Οσίου ασκητού, του ακολουθήσαντος τρίβοις, μοναδικής αγωγής, του στερράς ασκήσεως, του ουρανόφρονος, της Αιγύπτου βλαστήματος, σεπτού Παταπίου, Νίκωνος του έμφρονος, εγκωμιάσωμεν, βίου τα παλαίσματα ύμνοις, και την πολιτείαν την θείαν, μελιχροίς μελίσμασι και άσμασι.

Δεύτε, μονοτρόπου θεαυγούς, απαρνησαμένου τον κόσμον, και τα του βίου τερπνά, δια την αγάπησιν, του Παντοκράτορος, Ιησού επαινέσωμεν, αόκνους καμάτους,

ολοθύμως κράζοντες· Νίκων μακάριε, πάντων υπερόπτα προσύλων, και των εν τω πόλω αΰλων, ζηλωτά Χριστόν ημίν ιλέωσαι.

Δεύτε, τον αράμενον σταυρόν, Νίκωνα επ’ ώμων και πάσαν, τον βδελυξάμενον, δόξαν την επίκηρον, λαμπρώς τιμήσωμεν, εκβοώντες· θειότατε, ο ακολουθήσας, του Χριστού τοις βήμασι, και κομισάμενος, στέφος αμαράντινον δόξης, συναριθμηθείς μετ’ Οσίων, πρέσβευε Χριστώ υπέρ προσφύγων σου.

**Δόξα. Ήχος β .**

Δεύτε, λαοί τω Κυρίω ηγαπημένοι, τον πνευματεμφόρον και θεοειδέστατον της Ρωσίας γόνον, επ’ αρετή και μοναδική πολιτεία διαπρέψαντα εν Βυζαντίω, Νίκωνα

τον μακάριον, καθηκόντως τιμήσωμεν λέγοντες· ο Παταπίου τοις τρόποις ακολουθήσας, και ψυχής εφεσει ολοσχερεί αγαπήσας τον Κύριον, ως ουρανοπολίτης μη παύσηπρεσβεύων, υπέρ των τελούντων την πανέορτον μνήμην σου.

**Και νυν. Θεοτοκίον.**

Την πάσαν ελπίδα μου...

**Εις τον στίχον. Ήχος β . Οίκος του Εφραθά.**

Χαίροις ασκητικοίς, ο διαπρέψας πόνοις, εν Κωνσταντινουπόλει, αζύγων κοσμιότης, παμμάκαρ Νίκων Όσιε.

Στ.: Τίμιος εναντίον Κυρίου ο θάνατος του Οσίου Αυτού.

Χαίρει η ιερά, Οσίου Παταπίου, μονή εν Γερανείοις, τιμώσά σου την μνήμην, την θείαν Νίκων πάνσοφε.

Στ.: Μακάριος ανήρ ο φοβούμενος τον Κύριον.

Τρόπους ασκητικούς, Οσίου Παταπίου, μιμούμενος επώφθης, ασκήσεως φαιδρότης, και κέρας Νίκων ένθεε.

**Δόξα. Τριαδικόν.**

Νίκας κατά παθών, τοις δούλοις Σου παράσχου, Τριας υπεραγία, τοις άγουσι την μνήμην, του θεοφόρου Νίκωνος.

**Και νυν. Θεοτοκίον.**

Ρύθμιζε την ζωήν, των Σε μακαριζόντων, Κυρία Θεοτόκε, και τον σεπτόν Υιόν Σου, δοξολογούντων πάντοτε.

Νυν Απολύεις. Τρισάγιον. Απολυτίκιον εκ του Μεγάλου Εσπερινού· και Απόλυσις.

**ΜΕΓΑΣ ΕΣΠΕΡΙΝΟΣ**

Μετά το Προοιμιακόν, το Μακάριος ανήρ, εις δε το Κύριε εκέκραξα ιστώμεν στίχους στ καὶ ψάλλομεν τα εξής Προσόμοια. Ήχος δ . Ως γενναίον εν Μάρτυσι.

Ως φωστήρα τρισμέγιστον, και αστέρα πολύφωτον, αρεταίς αυγάζοντα την υφήλιον, πανευλαβώς ευφημήσωμεν, θειότατον Νίκωνα, τον εν όρει τω Ξηρώ, ισαγγέλως ασκήσαντα, και πυρσεύσαντα, Κωνσταντίνου την Πόλιν την μεγάλην, αστραπαίς αυτού πυρφόροις, αμέμπτου βίου και σώφρονος.

Τον περίδοξον βλάστημα, της Ρωσίας τιμήσωμεν, εγκρατείας πόνοις ευχαίς και δάκρυσι, εγκρατείας πόνοις ευχαίς και δάκρυσι, τον εξανθήσαντα λείρια, ευώδη χρηστότητος, δυσωδίαν των παθών, της σαρκός απελάσαντα, και πληρώσαντα, την καρδίαν αυτού οδμαίς αρρήτοις, ουρανίου Βασιλείας, και θείας αγαλλιάσεως.

Πάσαν άνεσιν πρόσκαιρον, και τρυφήν διαρρέουσαν, όλη τη εφέσει αυτού μισήσαντα, ψυχής θεόφρονα Νίκωνα, και πόθω ζηλώσαντα, τα Κυρίω αρεστά, και αεί διαμένοντα, ευφημήσωμεν, μελωδίαις και άσμασιν ηδίστοις, ευλαβώς επιτελούντες, αυτού την μνήμην την πάνσεπτον.

Νίκης θείας φερώνυμος, αληθώς αναδέδειξαι, εν ταις μάχαις βίου κατά του δαίμονος, μισήσας γαρ την ευμάρειαν, και πλούτον τον ρέοντα, των αρρεύστων ζηλωτής, Νίκων ώφθης μακάριε, ο τα βέλεμνα, του εχθίστου συντρίψας ση ασκήσει, και της κλήσεως της άνω, λαβών βραβείον αμάραντον.

Πνευματέμφορον Όσιον, Παταπίου ομόζηλον, πόνων της ασκήσεως και ισότιμον, αυτού της δόξης τιμήσωμεν, παντέρπνοις μελίσμασιν, ουρανίαις εν σκηναίς, παναοίδιμον Νίκωνα, πόθω κράζοντες· ουρανίου πολίτας βασιλείας, τους υμνούντάς σου προφρόνως, την θείαν μνήμην ανάδειξον.

Αρετήν εργασάμενος, επιμόνως μακάριε, και σταυρόν αράμενος επωμάδιον, Χριστώ θερμώς ηκολούθησας, Ω και ευηρεστησας, ση αμέμπτω αγωγή, ακτησία και δάκρυσι,

Νίκων Όσιε, ο πιάνας ιδρωσί σου απαύστοις, το Ξηρόν το όρος Πάτερ, και Βασιλεύουσαν άπασαν.

**Δόξα. Ήχος πλ. β .**

Σήμερον, τον τη παντευχία του Πνεύματος θωρακισθέντα, και κατά δαιμόνων ανδρείως αγωνισθέντα, Νίκωνα τον ασκητήν του Ξηρού λεγομένου όρους, εγκωμίων τοις άνθεσι καταστέψωμεν· ούτος γαρ λαμπρόν στησάμενος τρόπαιον κατά του αντιπάλου, νίκης στέφος αμάραντον εκομίσατο, παρά του σοφού αγωνοθέτου Κυρίου· όθεν συν Αυτώ απαύστως αγαλλιώμενος, εκτενώς πρεσβεύει υπέρ των τιμώντων, αυτού μνήμην την αεισέβαστον.

**Και νυν. Θεοτοκίον.**

Τις μη μακαρίσει Σε Παναγία Παρθένε...

Είσοδος. Φως ιλαρόν. Προκείμενον της ημέρας· και τα Αναγνώσματα.

Σοφίας Σειράχ, το Ανάγνωσμα (Κεφ. β , 1-11)

Τέκνον, ει προσέρχη δουλεύειν Κυρίω Θεώ, ετοίμασον την ψυχήν σου εις πειρασμόν· εύθυνον την καρδίαν σου και καρτέρησον και μη σπεύσης εν καιρώ επαγωγής· κολλήθητι Αυτώ και μη αποστής, ίνα αυξηθής επ’ εσχάτων σου. Παν ο εάν επαχθή σοι, δέξαι και εν αλλάγμασι ταπεινώσεώς σου μακροθύμησον· ότι εν πυρί δοκιμάζεται

χρυσός, και άνθρωποι δεκτοί εν καμίνω ταπεινώσεως. Πίστευσον Αυτώ και αντιλήψεταί σου· εύθυνον τας οδούς σου και έλπισον επ’ Αυτόν. Οι φοβούμενοι τον Κύριον αναμείνατε το έλεος Αυτού και μη εκκλίνητε, ίνα μη πέσητε. Οι φοβούμενοι Κύριον πιστεύσατε Αυτώ και ου μη πταίση ο μισθός υμών. Οι φοβούμενοι Κύριον ελπίσατε εις αγαθά και εις ευφροσύνην αιώνος και ελέους. Εμβλέψατε εις αρχαίας γενεάς, και ίδετε· τις ενεπίστευσε Κυρίω και κατησχύνθη; Η τις επεκαλέσατο Αυτόν

και υπερείδεν αυτόν; Διότι οικτίρμων και ελεήμων ο Κύριος και αφίησιν αμαρτίας και σώζει εν καιρώ θλίψεως.

Σοφίας Σολομώντος το Ανάγνωσμα. (Κεφ. α , 1-10)

Αγαπήσατε δικαιοσύνην, οι κρίνοντες την γην, φρονήσατε περί του Κυρίου εν αγαθότητι και εν απλότητι καρδίας ζητήσατε Αυτόν· ότι ευρίσκεται τοις μη πειράζουσι

Αυτόν, εμφανίζεται δε τοις μη απιστούσιν Αυτώ. Σκολιοί γαρ λογισμοί, χωρίζουσιν από Θεού, δοκιμαζομένη τε η δύναμις ελέγχει άφρονας. Ότι εις κακότεχνον ψυχήν, ου εισελεύσεται σοφία, ουδε κατοικήσει εν σώματι καταχρέω αμαρτίας· άγιον γαρ πνεύμα παιδείας φεύξεται δόλον και απαναστήσεται από λογισμών ασυνέτων και ελεγχθήσεται επελθούσης αδικίας. Φιλάνθρωπον γαρ πνεύμα σοφίας ουκ αθωώσει βλάσφημον από χειλέων Αυτού· ότι των νεφρών αυτού μάρτυς ο Θεός, και της καρδίας αυτού επίσκοπος αληθής και της γλώσσης ακουστής· ότι πνεύμα Κυρίου πεπλήρωκε την οικουμένην και το συνέχον τα πάντα γνώσιν έχει φωνής. Δια τούτο

φθεγγόμενος άδικα ουδείς μη παροδεύση αυτόν ελέγχουσα η δίκη. Εν γαρ διαβουλίοις ασεβούς εξέτασις έσται, λόγων δε αυτού ακοή προς Κύριον ήξει εις έλεγχον ανομημάτων αυτού· ότι ους ζηλώσεως ακροάται τα πάντα και θρους γογγυσμών ουκ αποκρύπτεται.

Σοφίας Σολομώντος το Ανάγνωσμα. .(Κεφ. ζ′.7)

Δίκαιος, εάν φθάση τελευτήσαι, εν αναπαύσει έσται. Γήρας γαρ τίμιον ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και

ηλικία γήρως βίος ακηλίδωτος. Ευάρεστος Θεώ γενόμενος, ηγαπήθη· και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, η δόλος απατήση

ψυχήν αυτού· βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή

γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Εις την Λιτήν. Ιδιόμελα. Ήχος α´.**

Ευφραίνου πόλις Βασιλεύουσα και αγάλλου εν Κυρίω, ότι σην χθόνα ηγίασεν ατρύποις πόνοις, Νίκων ο εν ασκηταίς άριστος· αυτόν ουν ευφημούντες πιστώς κραυγάζομεν·Χαίρε Ρωσίας ευθαλέστατε γόνε, και άνθος Εκκλησίας ηδύπνευστον· χαίρε, αρετής φίλε γνήσιε, και ταπεινώσεως αστήρ τηλαυγέστατε· χαίρε, ολέτα του παμβεβήλου,και στύλε ευσεβείας ακράδαντε· ως παρρησίαν ουν έχων προς Κύριον, μη παύση Αυτού δεόμενος, υπέρ των τιμώντων την μνήμην σου.

**Ήχος β .**

Τον αυγαίς οσιότητος λάμψαντα εν Ξηρώ τω όρει, και Θεώ ευαρεστήσαντα ασκητικοίς καμάτοις, Νίκωνα επαξίως εγκωμιάσωμεν λέγοντες· αριστεύ ασκητικών παλαισμάτων, και καθαιρέτα της οφρύος του μισοκάλου δαίμονος, ο νίκης στέφος δεξάμενος παρά Κυρίου, παράσχου και ημίν λιταίς σου υγείαν, και το μέγα έλεος.

**Ήχος γ .**

Ενδεδυμένος την στολήν της χάριτος, του πανσθενούς Παρακλήτου, ανήλθες λαμπροχίτων προς σκηνάς αϊδίου λαμπρότητος, Νίκων Οσίων Πατέρων περίβλεπτον σέμνωμα· αυτών και ημάς αξίωσον, τους ανυμνούντας την ακραιφνή πολιτείαν σου, και εκτελούντας εν πίστει την πανέορτον μνήμην σου.

**Ήχος δ .**

Έλαμψε σήμερον ως αστήρ παμφαέστατος, Νίκων ο μακάριος φωτίζων τας διανοίας των ευσεβούντων, και απελαύνων δυσσεβούντων την κακότητα· φωτισθέντες ουν και ημείς αυτού της αρετής ταις ακτίσιν, εκδιώξωμεν το σκότος της αγνωσίας και ραθυμίας, και δοξάσωμεν Κύριον, τον αυτόν εν βίω ισχύσαντα τρώσαι τον πολυμήχανον.

**Δόξα. Ήχος ο αυτός.**

Δεύτε πιστοί, συνελθόντες γεγηθότες ευφρανθώμεν, κατατρυφώντες της αρετής και της μοναδικής πολιτείας, Νίκωνος ασκητού του ουρανόφρονος· ούτος γαρ τον αρχαίον πτερνιστήν κατεπάλεσε, και τη δυνάμει του Σταυρού ανδρικώς κατετρόπωσε· λαβών ουν παρά Κυρίου τα γέρα της νίκης αξίως, χάριν είληφε πρεσβεύειν υπέρ των τιμώντων, αυτού την μνήμην την αεισέβαστον.

**Και νυν. Θεοτοκίον.**

Εκ παντοίων κινδύνων τους δούλους φύλαττε...

**Εις τον Στίχον. Ήχος πλ. α . Χαίροις ασκητικών.**

Χαίροις, ο της Ρωσίας βλαστός, ο εκ νεότητος τηρήσας προστάγματα, του θείου Ευαγγελίου, προς κτήσιν προς αρετής, και ηδέα κόσμου, αρνησάμενος, θεόσοφε Όσιε, Νίκων πρόβολε πίστεως, Ξηρού του όρους, θεοφώτιστε ένοικε, και διάκοσμε, πολιτείας της κρείττονος, πάντοτε καθικέτευε, Χριστόν δούναι άπασι, τοις ευλαβώς

σε τιμώσιν, άμφω χαράν και υγείαν, και σθένος πατήσαι, την οφρύν την επηρμένην, του παναλάστορος.

Στ.: Τίμιος εναντίον Κυρίου ο θάνατος του Οσίου Αυτού.

Χαίροις, ο θεαυγής ασκητής, ενδόξου νίκης αληθώς ο φερώνυμος, ο πάσας καταπατήσας, τας απολαύσεις σαρκός, και μισήσας κόσμου ματαιότητα, σεπτέ Νίκων Όσιε, ισουράνιε άνθρωπε, ο κατ’ αξίαν, κομισάμενος έπαθλον, αφθαρτότητος, εν χειρών του Παντάνακτος, έκτυπον ταπεινώσεως, και πρόβολε νήψεως, συν Παταπίω τω θείω, ούπερ υπήρξας ομόζηλος, ασκήσεως τρόπων, υπέρ πάντων εκδυσώπει, ημών τον Κύριον.

Στ.: Μακάριος ανήρ ο φοβούμενος τον Κύριον.

Χαίροις, εν του Προδρόμου Μονή, ο εν τη Πέτρα ενασκήσας ως άσαρκος, και πόλιν την Βασιλίδα, ευφράνας ση αγωγή, Νίκων θεοφόρε, σκεύος χάριτος, πιστών ουν συστήματα, μετ’ αιώνας γεραίρομεν, σας αριστείας, και μορφήν ασπαζόμενοι, την αγίαν σου, εν μονή του θεόφρονος, νυν Παταπίου άσμενοι, θερμώς δυσωπούμέν

σε· μη διαλίπης πρεσβεύων, τον ελεήμονα Κύριον, ημίν καταπέμψαι, οικτιρμών Αυτού τον πλούτον, και θείον έλεος.

**Δόξα. Ήχος πλ. δ .**

Τον δι’ αγάπην Χριστού εις ουδέν λογισάμενον, τα του κόσμου ηδέα, και ισαγγέλων πολιτευσάμενον εν τω Ξηρώ τω όρει, Νίκωνα τον πανθαύμαστον εγκωμίων καταστέψωμεν άνθεσιν· ούτος γαρ θείω πυρποληθείς ζήλω εκ νεότητος, Χριστώ ηκολούθησε, και ομόζηλος των του Οσίου Παταπίου καμάτων εχρημάτισε, και νύνΧριστώ παριστάμενος, και Αγγέλοις συναυλιζόμενος, εκτενώς δέεται της εν Τριάδι Θεότητος, υπέρ των πίστει και πόθω τιμώντων, αυτού τα παλαίσματα.

**Και νυν. Θεοτοκίον.**

Δέσποινα πρόσδεξαι...

Νυν απολύεις. Τρισάγιον.

**Απολυτίκιον. Ήχος πλ. α . Τον συνάναρχον Λόγον.**

Της Ρωσίας εκβλάστημα ιερώτατον, όμβροις πιάναν την χθόνα, όρους Ξηρού την σεπτήν, των αυτού ασκητικών ιδρώτων μέλψωμεν, Νίκωνα νέον ευλαβώς, ως νικήσαντα εχθρόν, τον βέβηλον νυχθημέροις, πόνοις και χάριν λαβόντα, πιστών γενέσθαι φύλαξ άγρυπνος.

**Δόξα. Και νυν. Θεοτοκίον.**

Χαίρε, πύλη Κυρίου η αδιόδευτος...

Απόλυσις.

**ΟΡΘΡΟΣ**

**Μετά την α στιχολογίαν, κάθισμα. Ήχος α . Τον τάφον Σου Σωτήρ.**

Ασκήσας θεαυγώς, ταπεινώς και οσίως, εν όρει τω Ξηρώ, αρετής κοσμιότης, και γνώμων ευθύτατος, ακτησίας και νήψεως, Νίκων πέφηνας, διο σε πάντες τιμώμεν, οι χριστώνυμοι, εις τους αιώνας αιώνων, φαιδροίς μελωδήμασι.

**Δόξα. Και νυν. Θεοτοκίον.**

Επόμβρισον ημίν, Θεοτόκε Παρθένε, ελέους Σου Υιού, του απείρου ρανίδας, ως κρήνη αένναος, και πηγή ζωοπάροχος, αγαθότητος, ίνα πιστώς σε υμνώμεν, ευσυμπάθητε, Θεογεννήτορ Παρθένε, ωδαίς τε και άσμασι.

**Μετά την β στιχολογίαν, κάθισμα. Ήχος δ . Ταχύ προκατάλαβε.**

Της νίκης επώνυμε, θεοειδές ασκητά, εχθρόν εθριάμβευσας, σαις νυχθημέροις ευχαίς, νηστείαις και δάκρυσιν, όθεν παρά Κυρίου, επαξίως εδέξω, νίκης βραβεία Νίκων, της ενθέου σοφίας, κρηπίδωμα και βάθρον στερρόν, πίστεως Όσιε.

**Δόξα. Και νυν. Θεοτοκίον.**

Πανάχραντε Δέσποινα, καταφυγή χοϊκών, καμνόντων αντίληψις, χειμαζομένων λιμήν, και όρμος ακύμαντος, πάντων των ποντουμένων, τρικυμίαις εν βίου, δέξαι την ικεσίαν, του αχρείου σου δούλου, και πέμψον μοι υψόθεν χαράν, σθένος και δύναμιν.

**Μετά τον Πολυέλεον, κάθισμα. Ήχος γ . Την ωραιότητα.**

Την καρτερίαν σου, εν τοις παλαίσμασι, και των τιμίων σου, αγωνων σύντονον, ανευφημούντες οι πιστοί κραυγάζομεν· μη ελλίπης, εποπτεύων άνωθεν τους αεί μακαρίζοντας, σε ως σκεύος πάγχρυσον Παρακλήτου και σκήνωμα, χρηστότητος ηθών θεοφόρε όρους Ξηρού οικήτορ Νίκων.

**Δόξα. Και νυν. Θεοτοκίον.**

Την σκοτισθείσάν μου, ψυχήν καταύγασον, φωτί της χάριτος, του θείου Τόκου Σου, Αγνή Παρθένε Μαριάμ ελπίς των απηλπισμένων, και αχλύν απέλασον των απείρων

πταισμάτων μου, όπως εύρω έλεος εν τη ώρα της Κρίσεως, και πόθω ασιγήτως βοώ Σοι· Χαίρε η Κεχαριτωμένη.

**Το α Ἀντίφωνον του δ ἤχου.**

Προκείμενον: Τίμιος εναντίον Κυρίου ο θάνατος του Οσίου Αυτού.

Στ.: Μακάριος ανήρ ο φοβούμενος τον Κύριον.

**Ευαγγέλιον Οσιακόν (Λουκ. Στ 17-23):**

Τω καιρώ εκείνω έστη ο Ιησούς επί τόπου πεδινού... (Ζήτει τη Παρασκευή της Β Ἑβδομάδος).

Ο Ν ψαλμός.

Δόξα: Ταις του Σου Οσίου...

Και νυν: Ταις της Θεοτόκου...

**Ιδιόμελον. Ήχος πλ. β .**

Στ.: Ελεήμον, ελέησόν με ο Θεός...

Αι ουράνιαι δυνάμεις σήμερον, συν Παταπίω τω θεοφόρω, και τοις χοροίς των εν Βυζαντίω θεοφιλώς ασκησάντων Οσίων, ευφραίνονται επί τη ενδόξω μνήμη Νίκωνος

του ουρανόφρονος, συν αυτοίς και μερόπων επί γης τα πλήθη γάνυνται, και πανευλαβώς τελούντα αυτού την αεισέβαστον μνήμην, Χριστόν δοξάζομεν τον αφθαρσία αντιδοξάσαντα, Αυτού τον Όσιον.

Σώσον ο Θεός τον λαόν Σου...

Ο Κανών της Παναγίας· και του Οσίου, ου η Ακροστιχίς: Νίκωνα, Παταπίου ομόζηλον, μακαρίζω. Χ. Μ.

**Ωδή α . Ήχος δ . Ανοίξω το στόμα μου.**

Νικήτορα πάνσεπτον, κατά του πλάνου αλάστορος, εκθύμως τιμήσωμεν, των φιλοσίων χοροί, θείον Νίκωνα, τον εν Ξηρώ τω όρει, Αγγέλων ζηλώσαντα, όντως πολίτευμα.

Ισότιμον μέλψωμεν, τη δόξη εν θείοις δώμασι, και τρόποις εφάμιλλον, ασκητικής αγωγής, του θεόφρονος, Οσίου Παταπίου, Ρωσίδος εκβλάστημα, πάνσεπτον Νίκωνα.

Κανών αγαθότητος, και γνώμον Νίκων ευθύτατε, μονήρους βιώσεως, νηστείας και προσευχής, κατηγλάϊσας, Χριστού την Εκκλησίαν, την νυν εκτελούσάν σου, μνήμην

την ένδοξον.

**Θεοτοκίον.**

Ωράϊσμα έκπαγλον, αγνείας Θεογεννήτρια, και σκήνωμα πάνσεπτον, ηθών χρηστών ευμενώς, δέξαι δέησιν, του καταφεύγοντός σοι, και πλήρου μου δίκαια, Μήτερ αιτήματα.

**Ωδή γ . Τους Σους υμνολόγους.**

Νικήσας εχθρόν τον παλαμναίον, ασκήσει συντόνω σου σοφέ, και θριαμβεύσας δόλιον, σαρκίου κατατήξει σου, εδέξης νίκης κότινον, παρά Χριστού Νίκων Όσιε.

Αρρεύστων και πάντων των αΰλων, τιμήσωμεν θείον ζηλωτήν, πνευματοφόρον Νίκωνα, Οσίων εγκαλλώπισμα, τον πόθω αμιλλώμενον, του Παταπίου τοις σκάμμασι.

Περίλαμπρον σέλας θεαρέστου, βιώσεως Νίκων εποφθείς, εφώτισας τα σύμπαντα, σαρκός σου κατατήξεως, ακτίσι και πυρσεύμασιν, ευχής νηστείας και νήψεως.

**Θεοτοκίον.**

Απείρανδρε Κεχαριτωμένη, κραταίωμα πάντων των πιστών, των κλονουμένων στήριγμα, και θείον παραμύθιον, των τεθλιμμένων δέησιν, δέξαι ημών ως θυμίαμα.

**Κάθισμα. Ήχος δ . Κατεπλάγη Ιωσήφ.**

Εν τω όρει τω Ξηρώ, του Βυζαντίου αληθώς, σε ανέδειξε Χριστός, φωστήρα Νίκων παμφαή, της οικουμένης τα πλάτη φωταγωγούντα, ζόφωσιν παθών, εκδιώκοντα, και

ασθενειών, αχλύν ελαύνοντα, όθεν πιστών οι σύλλογοι υμνούντές σε, αξιοχρέως κραυγάζομεν· Οσίων γέρας, ανάγκης πάσης, τους ικέτας σου λύτρωσαι.

**Δόξα. Και νυν. Θεοτοκίον.**

Σώσον άπαντας φθοράς, τους Σε υμνούντας ευλαβώς, Μητροπάρθενε Αγνή, φωναίς αισίαις αληθώς, εις τους αιώνας αιώνων Παρθενομήτορ, ρύσαι συμφορών, βλάβης όφεως, νόσων αλγεινών, και πάσης θλίψεως, εν κατανύξει ψυχής τους υμνούντάς Σε, και ακλινώς εκβοώντάς Σοι· Υψίστου Μήτερ γλυκεία σκέπε, Σου τους πρόσφυγας πάντοτε.

**Ωδή δ . Ο καθήμενος εν δόξη.**

Την υπέρτιμόν σου μνήμην, Νίκων θείε τα τάγματα, των πιστών τελούντα, σου τα κατορθώματα μέλπομεν, προς αρετής κτήσιν πάνσοφε και θέωσιν, και δοξάζομεν,

τον σε δοξάσαντα Κύριον.

Ανδρικώς εν Βασιλίδι, κατ’ εχθρού του πτερνίζοντος, γένος των ανθρώπων, ηγωνίσω Νίκων μακάριε, και του Σταυρού τη δυνάμει, εθριάμβευσας, τούτον Όσιε, και

νίκης στέφος απείληφας.

Πόνοις νυχθημέροις Νίκων, την σην σάρκα κατέτηξας, και το πνεύμα όλη, σης ψυχής εφέσει ανέτεινας, προς ουρανόν αμιλλώμενος τοις σκάμμασι, προς τελείωσιν, του Παταπίου του έμφρονος.

**Θεοτοκίον.**

Ικεσίαις Σου ενθέρμοις, προς τον πάνσεπτον Τόκον Σου, Κεχαριτωμένη, Θεοτόκε άφεσιν δώρησαι, ημίν πταισμάτων ως εύσπλαγχνος και λύτρωσαι, γένος βρότειον,

της του εχθίστου κακότητος.

**Ωδή ε . Εξέστη τα σύμπαντα.**

Οσίων εγκαλλώπισμα, ως δένδρον αγλαόκαρπον, προς τας διεξόδους των υδάτων, πεφυτευμένον, έφυς καρπόν ευθαλως, πολύφορον πάντων τας ψυχάς, κατευφραίνον μνήμην σου, των τιμώντων αείποτε.

Υμνούμεν τους πόνους σου, και τους σεπτούς καμάτους σου, ους εν Βασιλίδι καθυπέστης, κλίμακα σπεύδων, των αρετών ανελθείν, θειότατε Νίκων ασκητών, θευαγών εκπύρσευμα, και λαμπάς θεοφώτιστε.

Ουράνιον έπαλξιν, ποθών εκ της νεότητος, χρόνων σου κατέλιπες τον κόσμον, την σην πατρίδα, και τα εν βίω τερπνά, και γέγονας κύδος μοναστών, Νίκων και ομόζηλος, Παταπίου ασκήσεως.

**Θεοτοκίον.**

Μετάνοιαν δίδου μοι, την ψυχοτρόφον Δέσποινα, τον υμνολογουντά Σε απαύστως, ίνα χιτώνα, περιβληθώ της ψυχής, υπέρλαμπον και οδηγηθώ, εις Εδέμ σκηνώματα,

φωτεινά και υπέρφωτα.

**Ωδή στ . Την θείαν ταύτην.**

Οικήτωρ ώφθης περίδοξος, της μάνδρας του Προδρόμου την λάρνακα, ώσπερ θησαύρισμα, εχούσης όντως ασύλητον, λειψάνων Παταπίου, Νίκων την πάνσεπτον.

Ζηλώσας Νίκων την έρημον, ως Πρόδρομος Κυρίου εσκήνωσας, εν Πέτρα Όσιε, τη εν πανσέπτω ονόματι, Προδρόμου τιμωμένη, εν η ηγίασας.

Η ση νυχθήμερος άσκησις, και θεία πολιτεία κατέπληξε, Νίκων τα τάγματα, των Ασωμάτων βιούντά σε, αγγελικώς ιδόντα, θεομακάριστε.

**Θεοτοκίον.**

Λαμπάς Θεού Μητροπάρθενε, Αγνή ευπρεπεστάτη διάλυσον, παθών την ζόφωσιν, των πόθω μακαριζόντων Σε, και πίστει προσφευγόντων, ταις ικεσίαις Σου.

**Κοντάκιον. Ήχος πλ. δ . Τη Υπερμάχω**.

Τον εν Ξηρώ τω όρει Κωνσταντινουπόλεως, οδοίς Οσίων Ασκητών ακολουθήσαντα, Ραβουλά φωσφόρου Βάρα και Παταπίου, και την χθόνα την αυτού ξηράν και άνικμον,

καταρδεύσαντα ιδρώτων ρείθροις μέλψωμεν, ανακράζοντες· Χαίροις Νίκων μακάριε.

**Οίκος.**

Άγγελος σαρκοφόρος, αληθώς ανεδείχθης, εν όρει τω Ξηρώ μάκαρ Νίκων, ο ηγίασας ση ακραιφνεί, βιοτή νηστεία προσευχή δάκρυσι, και νήψει όθεν ύμνοις σε, γεραίροντεςφαιδροίς βοώμεν·

Χαίρε, βλαστός ο τερπνός Ρωσίας·

χαίρε, πυρσός αγωγής οσίας.

Χαίρε, Παταπίου τους τρόπους μιμούμενος·

χαίρε, του εχθίστου ολέτης δεικνύμενος.

Χαίρε, άγαλμα χρυσότευκτον, αγαπήσεως Χριστού·

χαίρε, σκήνωμα πολύτιμον, χαρισμάτων των Αυτού.

Χαίρε, ο διαρρήξας πάσαν σχέσιν προσύλων·

χαίρε, ο καταρράξας τας παγίδας δαιμόνων.

Χαίρε, αζύγων θείων αγλάϊσμα·

χαίρε, πατέρων έμπνουν θησαύρισμα.

Χαίρε, το έρνος της γης της Ρωσίδος·

χαίρε, το εύχος κλεινής Βασιλίδος.

**Χαίροις, Νίκων μακάριε.**

**Συναξάριον.**

Τη ΙΑ τοῦ αυτού μηνός, μνήμη του Οσίου και θεοφόρου Πατρός ημών Νίκωνος, του εν τω Ξηρώ όρει της Κωνσταντινουπόλεως θεοφιλώς ασκήσαντος.

**Στίχοι:**

Νίκην λαμπράν, ήρας κατ’ εχθίστου Νίκων, εν Ξηρώ όρει Ασκητά τροπαιούχε.

Ο Όσιος και θεοφόρος Πατήρ ημών Νίκων ο νέος, πατρίδα έσχε την αχανή γη της Ρωσίδος. Θεοφιλώς ησκήτευσεν εν Κωνσταντινουπόλει, και δη εν τη Μονή του Τιμίου

Προδρόμου της Πέτρας, εν τη οποία εφυλάσσετο ως όλβος πολυτίμητος το ιερόν σκήνωμα του Οσίου Παταπίου. Θεώ ευηρέστησε τη ασκητική αυτού αγωγή και πολιτεία και την του Ξηρού ορους χθόνα κατεπίανε τοις ασκητικοίς αυτού ιδρώσι και αειρρύτοις δάκρυσιν. Άγνωστος ων τοις Συναξαρισταίς κατέστη ημιν γνωστός εκ της

τοιχογραφίας αυτού, της ιστορηθείσης εν τω σπηλαιώδει ναϊδρίω της Μονής του Οσίου Παταπίου Λουτρακίου Κορινθίας.

Τη αυτή ημέρα, μνήμη του Οσίου Πατρός ημών Δανιήλ, του Στυλίτου.

**Στίχοι:**

Και γήϊνον παν αλλά και γην εκκλίνων, Οικεί Δανιήλ, πριν στύλον και νυν πόλον.

Ούτος γέγονεν επί Λέοντος του μεγάλου βασιλέως του Μακέλλη, από Μεσοποταμίας ορμώμενος, εξ ενορίας Σαμοσάτων, εκ κώμης Μαρουθά καλουμένης, εκ πατρός Ηλία

και μητρός Μάρθα αποτεχθείς. Μετά δε τον πέμπτον χρόνον της ηλικίας αυτού, παρά των γεννητόρων εν τινι εισήχθη Μοναστηρίω, και εν τη ασκητική πολιτεία διέπρεψε. Και παρεγένετο προς τον Όσιον Συμεών τον Στυλίτην, ήδη προκόψας εν τη ασκήσει και παρ’ αυτού ευλογήθη. Κατά δε θείαν αποκάλυψιν, ήλθεν εν τοις της Θράκης μέρεσι, πλησίον του Βυζαντίου εν τω Ανάπλω· ένθα καθείρξεν εαυτόν έντινι ειδωλικώ ναώ, πολλούς πειρασμούς παρά των δαιμόνων υποστάς. Είτα, κίονι επέβη, πολλήν εν αυτώ επιδειξάμενος άσκησιν και καρτερίαν, καύματι και ψύχει, και ταις εξ ανέμων προκείμενος προσβολαίς. Πολλά ουν θαύματα κατειργάσατο, ως διαφημισθήναι την αρετήν αυτού παρά τε τω βασιλεί Λέοντι, και τω μετ’ αυτόν Ζήνωνι, και τω τυραννήσαντι Βασιλίσκω· οι και παραγενόμενοι, προσεκύνησαν τον Άγιον, και προθεσπίσας αυτοίς περί των συμβησομένων, και τη αγία Εκκλησία υπό των αιρετικών πολεμουμένη, βοηθήσας, και οσίως και αμέμπτως τον βίον διατελέσας, προς Κύριον εξεδήμησε. Τελείται δε η αυτού σύναξις εν τω Ανάπλω.

Τη αυτή ημέρα, μνήμη του Οσίου Πατρός ημών Λουκά, του νέου Στυλίτου.

**Στίχοι:**

Προς ύψος ανήνεγκε τον Λουκάν στύλος, Λουκάς δε τον νουν προς Θεόν, προς Ον τρέχει.

Ούτος ην εν τοις χρόνοις της βασιλείας Ρωμανού του Γέροντος, και Κωνσταντίνου του Πορφυρογεννήτου, και Γαμβρού αυτού, υιού Λέοντος του σοφωτάτου, εκ γης

ανατολών ορμώμενος, υιός Χριστοφόρου και Καλής. Ότε δε κατά Βουλγάρων πόλεμος εκινήθη, τότε και τούτον είλκεν εις την εκστρατείαν η των κρατούντων πρόσταξις. Συρραγέντος δε του πολέμου, και ανυποστάτου γενομένου, και πολλών μυριάδων καταπεσουσών, αυτός θεία προνοία περισωθείς, τον μονήρη βίον υπέρχεται· και τη ασκήσει προκόψας, χειροτονείται πρεσβύτερος· και σίδηρα περιβάλλεται, κατατρύχων το σωμάτιον· και εξαημέρω νηστεία σχολάζει, μηδέν έτερον, πάρεξ της προσκομιζομένης αυτωωωώ προσφοράς, και λαχάνων ωμών εσθίων. Και επί στύλου αναβάς, και τρεις εν αυτώ διαρκέσας χρόνους, θείας αυτήκοος φωνής γεγονώς, και τω καλέσαντι επόμενος, καταλαμβάνει τον Όλυμπον, λίθον, οίά τινα κημόν εκούσιον, εμβαλών τω στόματι, προς το μη λαλείν πολλά. Και εν τη Βασιλίδι των πόλεων έρχεται, κακείθεν επί την Χαλκηδόνα διαβαίνει. Εν η προσεπιβάς κίονι, θαυμάτων μεγίστων αυτουργός γέγονε, τεσσαράκοντα πέντε χρόνους διηνυκώς εν τω κίονι. Καλώς ουν αγωνισάμενος, προς Κύριον εξεδήμησε.

Τη αυτή ημέρα, μνήμη των Αγίων Μαρτύρων Ακεψεή και Αειθαλά.

**Στίχοι:**

Ακεψεήν βλέπων με πάσχοντα ξίφει, Αειθαλά ζήλωσον· εζήλωσά σε.

Ούτοι υπήρχον εκ Περσίδος. Ην δε ο Αειθαλάς των ειδώλων ιερεύς· επέγνω δε την εις Χριστόν πίστιν, εκ του μόνον ενθυμηθήναι προς τον επίσκοπον των χριστιανών ελθείν, και της κατεχούσης αυτόν νόσου απαλλαγήναι· η δε ην ρύσις αίματος. Μαθών δε παρά του επισκόπου την εις Χριστόν πίστιν, και προς ιδίαν πόλιν επιστρέψας, ήτις Αρβήλ ελέγετο, τούτον γενέσθαι και ετέροις διδάσκαλον της ευσεβείας συνέβη. Διαβληθείς δε, παρέστη τω Άρχοντι. Του δε Άρχοντος τα κατ’ αυτόν αναμαθόντος, το ωτίον απεκόπη, και εις φυλακήν εμβάλλεται.

Ο δε Άγιος Ακεψέης, υπήρχε Διάκονος· συσχεθείς δε, και τον Χριστόν ομολογήσας, τύπτεται αφειδώς, και παραπέμπεται τω άρχοντι μετά του Αειθαλά. Ο δε είσάγει αυτούς εις τον βασιλέα· ου κατενώπιον ομολογήσαντες τον Χριστόν, τας κεφαλάς απετμήθησαν.

Τη αυτή ημέρα, μνήμη Μείρακός τινος και διήγησις πάνυ ωφέλιμος.

**Στίχοι:**

Αρνησιχρίστων δόξαν άπας τις βλέπων, Mηδέν κατ’ αυτών φλυαρείτω αφρόνως.

Ούτος ο μακάριος Μάρτυς του Χριστού Μείραξ, ην μεν Αιγύπτιος το γένος, εν τω κάστρω δε Τενεσή γεννηθείς, παρά Χριστιανών γονέων· και βαπτισθείς και ανατραφείς, επαιδεύετο εν τη των Χριστιανών αμωμήτω πίστει. Κουφότητι δε γνώμης υπό του εχθρού σκελισθείς, απελθών προς τον εκείσε Αμηράν, ηρνήσατο τον Χριστόν. Και την ζώνην κόψας, και τον Σταυρόν πατήσας, και την μάχαιραν σπασάμενος, ηλάλαξε την ελεεινήν εκείνην φωνήν το: Αγαρηνός ειμί, και ουκ έτι Χριστιανός από της σήμερον. Και ην τιμώμενος και δοξαζόμενος επί τινας χρόνους παρά τε του Αμηρά, και των παρ’αυτώ, μηδόλως φροντίζων περί της ιδίας σωτηρίας. Οι δε τούτου γεννήτορες, ουκ επαύσαντο τον Θεόν εξιλεούμενοι, προς το μεταβληθήναι αυτόν.

Ιδών δε ο Θεός την τούτων πρόθεσιν και επίμονον δέησιν, μετέβαλε την του Μείρακος καρδίαν προς επιστροφήν. Και ελθών προς τους γονείς αυτού, λέγει: Ιδού

κύριοί μου και γλυκύτατοι γεννήτορες, σκοτισθείς τον νουν, εποίησα ο εποίησας· και νυν παρακαλώ πάλιν γενέσθαι Χριστιανός, και είναι μεθ’ υμών. Οι δε λέγουσιν αυτώ: Ημείς τέκνον, ότε τούτο εποίησας, πολλά δάκρυα υπέρ σου εξεχέαμεν, και ουδέ ποτε επαυσάμεθα τον Θεόν δυσωπούντες, όπως επιγνώς την αλήθειαν, και επιστρέψης προς τον Θεόν. Και νυν ευχαριστούμεν τη Αυτού αγαθότητι, ότι ου παρείδε την μικράν ημών δέησιν. Πλην, καθώς γινώσκεις και αυτός, τέκνον, φοβούμεθα τον Αμηράν, μήποτε κινδυνεύσωμεν υπέρ τούτου, ως μεταβαλόντες σε. Αλλ’ ει θέλεις και του μεγάλου πταίσματος κουφισθήναι, και τον Θεόν ίλεων ευρειν, και ημάς ανεγκλήτους ποιήσαι, και υπέρ παντός του γένους σου πρεσβευτής γενέσθαι, άπελθε προς τον Αμηράν· και ως εποίησας κρυφίως, ο εποίησας, ούτω πάλιν ποίησον, ως αγνοούντων ημών, και ο Θεός ευοδώσει πάντως τα κατά σε τέκνον ως βούλεται.

Ο δε, την των γονέων λαβών συμβουλήν, ομού και ευχήν, και εν τη χειρί αυτού ζώνην, προς την σύναξιν έδραμε των Αγαρηνών. Και περιζωσάμενος, ενώπιον του

Αμηρά και πάσης της συναγωγής, και χαράξας τον Τίμιον Σταυρόν εν ενί ξύλω, ησπάσατο αυτόν, και ήρξατο κράζειν μεθ’ όσης δυνάμεως είχε το: Κύριε ελέησον.

Και κρατήσας αυτόν ο Αμηράς λέγει: Τι σοι γέγονεν; Ο δε Μείραξ απεκρίνατο: Ελθών εις εαυτόν, από της συμβάσης μοι διαβολικής σκοτώσεως, προσέπεσον τω Χριστώ·

και γενόμενος Χριστιανός, καθώς ήμην, ήλθον αναγγείλαι σοι τε, και πάση τη συναγωγή, και ενώπιον πάντων Χριστόν μου ομολογήσαι, υμάς δε και την θρησκείαν

υμών αναθεματίσαι. Τούτων ακούσας ο Αμηράς, έβαλεν αυτόν εν φυλακή επί τρισίν ημέραις, άνευ της οιασούν βρώσεως και πόσεως· και εξαγαγών επανέκρινεν αυτόν.

Και ευρών αυτόν ομολογούντα τον Χριστόν, έτυψεν αυτόν μετρίως, και πάλιν τη φυλακή εναπέθετο. Και μεθ’ ετέρας τρεις ημέρας, πάλιν επανακρίνας αυτόν, έτυψε

σφοδρώς· επιμένοντα δε τη ομολογία καθείρξε. Και μεθ’ ετέρας τρεις ημέρας, πάλιν επανακρίνας αυτόν, και ευρών επιμένοντα και ομολογούντα τον Χριστόν, βουνεύροις

αυτόν άνωθεν έτυψε τον φλεγμαινουσών πληγών· και δοθείσης αποφάσεως κατ’ αυτού, έλαβον οι προστεταγμένοι.

Εμβάντες δε εις πλοίον, απέπλευσαν ωσεί σταδίους τέσσαρας. Και μετά το προσεύξασθαι αυτόν, απέτεμαν την κεφαλήν αυτού, ρίψαντες εν τη θαλάσση. Και το μεν σώμα, είτε εξήλθεν από της θαλάσσης, είτε μη, ου διεγνώσθη· η δε τιμία αυτού κεφαλή εξήλθε. Και ταύτην αναγνωρίσαντες Χριστιανοί τινες, ως πολύτιμον δώρον

έλαβον. Διαβληθέντες δε προς τον Αμηράν, δέδωκαν αυτώ χρυσίνους εκατόν, και ούτως είασεν αυτούς κατέχοντες αυτήν ακωλύτως. Τότε αργυρέαν θήκην κατασκευάσαντες, κατέθεντο αυτήν εν ταύτη μετά της προσηκούσης τιμής και δορυφορίας. Έκτοτε δε και μεχρι του νυν, αναβλύζει αεί ευώδες μύρον, παντοδαπάς ιάσεις επιτελούσα εις δόξαν μεν του Κυρίου ημών Ιησού Χριστού, εις πληροφορίαν δε βεβαίαν των σκανδαλιζομένων και δισταζόντων υπέρ αυτού.

Τη αυτή ημέρα, ο Άγιος Μάρτυς Βαρσαβάς, απετμηθής την κεφαλήν τελειούται.

**Στίχοι:**

Θυσας Βαρσαβά ζήθι, λυτρωθείς ξίφους. Άνω ποθώ ζην· θάττον ηκέτω ξίφος.

Τη αυτή ημέρα, οι Άγιοι Μάρτυρες Τερέντιος, Βικέντιος, Αιμιλιανός και Βεβαία, ξίφει τελειούνται.

**Στίχοι:**

Τμηθέντες εμφαίνουσι τρεις τε και μία, Θεού Τρία πρόσωπα και φύσιν μίαν.

Τη αυτή ημέρα, μνήμη του Οσίου Πατρός ημών Λεοντίου του εν Αχαΐα.

**Στίχοι:**

Λεοντίου τις τον βίον μη θαυμάση; Εν σαρκί γαρ μετήλθεν Αγγέλων βίον.

Ούτος ο νεοθαλής της αμπέλου του Κυρίου βλαστός, πατρίδα μεν έσχε πόλιν τινά των κατά την Πελοπόννησον καλουμένην Μονεμβασίαν. Γεννήτορας δε των επιφανών και θεοφιλών· ο δε τούτου πατήρ, Ανδρέας τούνομα, καις πάσης της Πελοποννήσου την αρχήν εμπιστεύεται παρά του ευσεβούς Ανδρονίκου, της βασιλείας Ρωμαίων τα σκήπτρα ιθύνοντος. Τοιάς δε τοίνυν ριζουχίας εκβλαστήσας, και τοιαύτας παις ων τας αρχάς έχων, προσφυά, καρπούται και την αναγωγήν, και γραμμάτων ευθύς ιερών εις μαθητείαν εκδίδοται· ων την γλυκύτητα αισθανόμενος εν επιθυμία γίνεται, επιστημών άψασθαι και εις ακρότητα φθάσαι τούτων· ένθεντοι, νοός οξύτητι και βίου καθαρότητι, χρόνος ου μεταξύ πολύς, και των μαθημάτων γίνεται εγκρατής, και εκ των διαλέκτων πολλών, είτα πέμπεται εις την βασιλίδα των πόλεων. Τούτο μεν, ίν’ όπως και τοις εκεί συμφιλοσοφήσων φιλοσοφούσιν, εξασκηθή περιπλέον, τούτο δε ίν’ ενδιατρίβων τοις οίκοις των βασιλέων, ενθάς πάντων των

περί αυτούς χρηματίση. Αλλ’ ουν γε μέγας έντε φιλοσοφία, φρονήσει, και αρετή οφθείς, τοις πάσι θαυμάζεται, και παρά του βασιλέως ασπάζεται ότι μάλιστα και τιμάται. Του δε πατρός, την προς θάνατον νοσήσαντος, και Χριστώ τελευτήσαντος, επί την ενεγκαμένην επαναλύει, πανθ’ υπείκων τη μητρί, ης τη επιταγή, γυναικί και προσομιλεί. Η δε Θεοδώρα, των μερίμνων αποσπασθείσα, εις σεμνόν απέρχεται βίον, ένθα το λειπόμενον της ζωής διανύσασα θεαρέστως, και την εαυτής τελευτήν προγνούσα, προς Κύριον εξεδήμησε. Δια ταύτα, ου επόθη και ούτος εξ αυτών σπαργάνων εφάπτεται, ευαγγελικώς εγκαταλιπών γυναίκα και τα τρία τέκνα και ευρών ιερόν άνδρα, του μοναδικού πολιτεύματος γυμναστήν ακριβέστατον, Μεννίδην επικαλούμενον, και τους υφ’ εαυτόν προς ουράνιον πολιτείαν ιθύνοντα. Τούτοις συκαταλαγείς ο μακάριος, και την Λεοντίου κλήσιν αναλαβών, αντί Λέοντος, ο ελέγετο πρότερον, πάντας ως εν ολίγω τους συναγωνιστάς, τοις πόνοις υπερβάλετο, δουλαγωγών την σάρκα, και κατατρύχων, και προς μόνην την της εν ουρανώ πολιτείας αποβλέπων απόλαυσιν· εντεύθεν μεταχωρεί επί το αγιώνυμον όρος του Άθω, και την των εκεί μονοτρόπων ζηλωσάμενος πολιτείαν, ένθα και πολλούς παρ’ αυτοίς τους πνευματικούς ιδρώτας υπερεκχεει, υποταγήν πάσιν, και ταπείνωσιν δεικνύων άκραν. Δια δε την εκ της αρετής υπό πάντων αυτώ προσαγομένην τιμήν, εκείθεν απαίρει πάλιν, και τοις αβάτοις επί πολύ, της Πελοποννήσου ερήμοις κατά μόνας, ες αεί του Θεού δεόμενος υποδείξαι αυτώ τόπον, εν ω γενόμενος, δουλεύσει, και ευαρεστήσει Αυτώ· απεκαλύφθη δ’ αυτώ, αφικέσθαι επί τα βόρεια, εις το όρος το λεγόμενον Κλωκόν του Γέροντος, άνωθεν Βοστίτσας (Αιγίου)· ένθα επί πλείστον διαγωγών, κρύει πηγνύμενος και θέρει καυσούμενος, απάσας τας ζοφοειδείς των δαιμόνων κατεπάτησε φάλαγγας, κραταιάν ισχύν έχων τον Χριστόν, όθεν και προς απάθειαν ήλασε, και τον νουν αυτού εις ύψος ένθεον ανεπτέρωσε και θαυμάτων επλούτησε την ενέργειαν, χωλούς και κοιλούς ιώμενος, εξ ων βασιλείς οι αυτάδελφοι ο,τε Θωμάς και Δημήτριος, την αρετήν του ανδρός υπεραγασθέντες, και σέβας αυτώ απονέμοντες, ιερόν σκηκόκ, εν ω ην τω Αρχιστρατηγω Μιχαήλ, εξ αυτού ανεδείμαντο και άλλα πλείστα, μέγιστα καταγώγια, εξ αυτων κρηπίδων περιπυργώσαντες, ου προς αγιασμόν και μέρη των Αγίων Παθών του Σωτήρος, του τε ανακνθίνου Στεφάνου, Τιμίου Ξύλου και Σπόγγου, είτε χλαμίδος, α εφερον, τη ιερά τραπέζη επιτίθενται, και Πλόκον έτι εκ των τριχών του Προδρόμου, Αρέθα τε χείρα, και Στεφάνου του νέου κάραν. Ο δε Όσιος πολύς πρόξενος σωτηρίας γενόμενος και πολλούς προς ζήλον και μίμησιν, του αυτου ακραιφνούς βίου διαναστήσας, σοφία λόγων και θεία χάριτι, τον 75ον χρόνον της εαυτού ηλικίας φθάσας, και φωτοειδείς προεωρακώς Αγγέλους το πνεύμα αυτου εν εν ειρήνη παρεθετο. Το δε τίμιον αυτου λείψανον κατετέθη εν σπηλαίω, αεί βρύον ιαματα. Ου εις ανακομιδήν ποτε ο μαθητής αυτού Παλαιών Πατρών Ιωακείμ και παν στο σύστημα των αδελφών, συνελθόντες, σεισμού γενομένου και του άντρου διασχισθέντος μηδαμώς προσεγγίσαι τη σορώ ίσχυσαν, επί τω παραδόξω εκπλαγέντες.

Τη αυτή ημέρα, μνήμη του Αγίου Νικηφόρου του Φωκά, αυτοκράτορος Βυζαντίου.

Τη αυτή ημέρα, μνήμη των Αγίων Μαρτύρων Πέτρου του ασκητού και Ακεψιμά.

Τη αυτή ημέρα, η σύναξις πάντων των εν τη Γεωργία (Ιβηρία) Αγίων.

Τη αυτή ημέρα, μνήμη του Οσίου Πατρός ημών Δαμασκηνού.

Τη αυτή ημέρα, μνήμη των Οσίων Πατέρων ημών Βηχιανού και Νόμωνος των εν Κύπρω.

**Στίχοι:**

Οσφύν νοητήν αρετών εζωσμένος. Εύζωνος ο Νόμων προς πόλον τρέχει.

Ταις αυτών Αγίαις πρεσβείαις ο Θεός, ελέησον και σώσον ημας.

**Ωδή ζ . Ουκ ελάτρευσαν.**

Οσιώτατε, των τρόπων μιμησάμενος, Νίκων το άπλαστον, του Παταπίου αυτώ, προσέτρεχες πάντοτε, εν περιστάσεσιν, ου το λείψανον, η μάνδρα σου εφύλαττε, ώσπερ όλβον του Προδρόμου.

Νίκης κότινον, εδέξω αχειρότευκτον, παρά του Κτίσαντος, ως αμοιβήν των στερρών, αγώνων σουΌσιε, προς ολοκλήρωσιν, και κατάκτησιν, της αρετής πανένδοξε, Νίκων κλέος μονοτρόπων.

Μέγα καύχημα, Μονής της Πέτρας πέφηνας, Νίκων θειότατε, εν Βασιλίδι ποτέ, και νυν θείος έφορος, της κατεχούσης σου, θείον έκτυπον, Μονής του ουρανόφρονος,

σοι φιλτάτου Παταπίου.

**Θεοτοκίον.**

Αγαλλόμενοι, αεί Σε μακαρίζομεν, Θεογεννήτρια, του γένους των χοϊκών, την ένθερμον πρέσβειραν, εκδυσωπούντές Σε, ρύσαι θλίψεων, και πάσης περιστάσεως, τους εκθύμως Σε τιμώντας.

**Ωδή η . Παίδας ευαγείς.**

Κύριος κατηύθυνε σας τρίβους, προς όρος σαφώς Ξηρόν ονομαζόμενον, ένθα ως ασώματος, Νίκων βιωσάμενος, των αρετών την κλίμακα, ανήλθες Όσιε, κραυγάζων ευχαρίστω καρδία· Συ Χριστέ υπάρχεις, μερόπων σωτηρία.

Άνθος ευωδέστατον Ρωσίας, καθήδυνας μυριπνόοις σου παλαίσμασι, την Κωνσταντινούπολιν, Νίκων τρισμακάριστε, και ηύφρανας ασκήσει σου, λαόν χριστώνυμον, τον νυν ανευφημούντά σε πόθω, και σην θείαν μνήμην, λαμπρώς επιτελούντα.

Ρείθροις των τιμίων σου ιδρώτων, και χεύμασιν αειρρύτοις των δακρύων σου, Νίκων κατεπίανας, την ξηράν και άνικμον, του όρους σης ασκήσεως, χθόνα τρισόλβιε, Οσίων εγκαλλωπισμα Νίκων, Πνεύματος Αγίου, των δωρεών ο πλήρης.

**Θεοτοκίον.**

Ίασαι ημών τας αλγηδόνας, Παρθένε των προστρεχόντων σοι εκάστοτε, πάθη τα χαμαίζηλα, του σαρκίου πράϋνον, και σκέδασον την ζόφωσιν, ραστώνης Δέσποινα, των δούλων Σου Αγνή Θεοτόκε, Κεχαριτωμένη, μερόπων προστασία.

**Ωδή θ . Άπας γηγενής.**

Ζήλω ιερώ, σαφώς πυρακτούμενος, και φίλτρω πάνσοφε, βεβλημένος Όσιε, τω θείω πόνοις, εν νυχθημέροις σου, ευχαίς αδιαλείπτοις σου, και νήψει σώμά σου, μακαρίως,

πνεύματι υπέταξας, Αλληλούϊα κράζων γηθόμενος.

Ω των Ασκητών, περίλαμπρον σέμνωμα, πανιερώτατε, Νίκων προσδεξάμενος, την προσφοράν μου, ως ευωδέστατον, θυμίαμα κολάσεως, μελλούσης ρύσαί με, δυσωπώ σε, τον αχρείον άσωτον, και αχάριστον Πάτερ ικέτην σου.

Χαίρε των πιστών, φρουρέ απροσμάχητε, Νίκων τρισόλβιε, χαίρε θείε έφορε, συν Παταπίω, τω συγχορεύοντι, συν σοι εν θείοις δώμασι, Μονής θεσπέσιε, φερωνύμου,

της αυτού εν όρεσι, Γερανείων μορφήν σεβομένης σου.

**Θεοτοκίον.**

Μήτερ του Θεού, εκλύτρωσαι δούλους Σου, δεινής κακώσεως, και την αμαυρότητα, της διανοίας, ημών διάλυσον, ευχαίς αδιαλείπτοις Σου, προς Όνπερ έτεκες, ανηρότως,

άπασι δωρούμενον, ρώσιν χάριν ισχύν τε και δύναμιν.

**Εξαποστειλάριον. Γυναίκες ακουτίσθητε.**

Ρωσίας το εκβλάστημα, και Βασιλίδος πόλεων, το σεμνολόγημα ύμνοις, εγκωμιάσωμεν θείοις, Ξηρού ως όρους σάπφειρον, και μάργαρον πολύτιμον, Μονής της Πέτρας Νίκωνα, τον αμιλλώμενον πόνοις, ασκητικοίς Παταπίου.

**Θεοτοκίον.**

Θεοκυήτορ Δέσποινα, φωτός αδύτου σκήνωμα, εκυοφόρησας ξένως, τον Φωτοπάροχον Λόγον, Υψίστου τον φωτίσαντα, τους εν σκια καθεύδοντας, φθοράς αλήκτου μέροπας, διόπερ νυν γεγηθότες, Σε μακαρίζομεν πάντες.

**Αίνοι. Ήχος δ . Έδωκας σημείωσιν.**

Νίκων παναοίδιμε, περιφανές εγκαλλώπισμα, αζύγων την θέωσιν, ακλινώς ποθούντων, ήσκησας ενθέως, εν Βασιλίδι και ροαίς, των σων ιδρώτων, χθόνα ηγίασας, Ξηρού του όρους Όσιε, διο και νίκης απείληφας, στέφος όντως χρυσόπλοκον, εκ χειρών του Παντάνακτος.

Νίκων Πάτερ Όσιε, στοιχειωθείς εκ νεότητος, τη αγάπη του Κτίσαντος, σοφώς ματαιότητα, κόσμου απηρνήσω, και ελθών εις όρος, ονομαζόμενον Ξηρόν, εν Βασιλίδι, πασών των πόλεων, ησκήσω ως ασώματος, και εις το όρος το άγιον, αρετής αναβέβηκας, το εγγίζον τον Ύψιστον.

Νίκων θεοδόξαστε, της προσευχής εργαστήριον, και παλάτιον νήψεως, την μνήμην σου σέβουσι, θείου Παταπίου, της μονής χορείαι, πανευλαβών μοναζουσών, ότι εικόνα, την σην κατέχουσιν, ως τιμαλφές θησαύρισμα, διο αυτήν ασπαζόμεναι, εκζητούσι την χάριν σου, προς αγώνος τελείωσιν.

Νίκων καταφύγιον, των ευσεβών ιερώτατον, την υπέριμον μνήμην σου, τελούντες εν άσμασι, μελιχροίς βοώμεν· ρύου πάσης βλάβης, και συμφορών παντοδαπών, τους

σε τιμώντας, και σκέπε πάντοτε, τους πόθω μακαρίζοντας, την αεισέβαστον μνήμην σου, αρετής φίλε γνήσιε, Παταπίου ομόζηλε.

**Δόξα. Ήχος πλ. α .**

Σήμερον ως φωστήρ παμφαέστατος επέλαμψεν η μνήμη, του φωτοφόρου της αρετής φωστήρος, Νίκωνος του εν τω Ξηρώ όρει ασκήσαντος· ταις γαρ αυτού αστραπαίς καταυγάζει, πιστών τας διανοίας προσκαλούμενος πάντας, προς μυστικήν ευωχίαν των αυτού κατορθωμάτων, αξιοχρέως ουν αυτόν τιμώντες εν άσμασι, τας θεοπειθείς αυτού ευχάς εκζητήσωμεν προς βίον κρείττονα.

**Και νυν. Θεοτοκίον.**

Μακαρίζομέν Σε Θεοτόκε Παρθένε...

Δοξολογία Μεγάλη και Απόλυσις.

**ΕΝ ΤΗ ΛΕΙΤΟΥΡΓΙΑ**

Τα τυπικά, οι Μακαρισμοί, και εκ του Κανόνος του Οσίου η γ καὶ στ ᾠδη.

**Απόστολος προς Γαλάτας· (Κεφ. ε 22-στ 2):**

Αδελφοί, ο καρπός του Πνεύματός εστι, χαρά... (Ζήτει τω Σαββάτω της ΚΖ Ἑβδομάδος).

**Ευαγγέλιον κατά Λουκάν· (Κεφ. ιγ 17-23):**

Τω καιρώ εκείνω, έστη ο Ιησούς επί τόπου πεδινού... (Ζήτει τη Πέμπτη της Δ Ἑβδομάδος).

Κοινωνικόν: Εις μνημόσυνον αιώνιον...

**Μεγαλυνάριον.**

Χαίροις Νίκων Όσιε Ασκητά, εν Ξηρώ τω όρει, ο νικήσας τον δυσμενή, πόνοις νυχθημέροις, ευχή και ταπεινώσει, και νίκης αϊδίου, γέρα δρεψάμενος.

**Δίστιχον:**

Νίκων ήνεσε Παταπίας χάριν,

Ξηρού οικήτορα όρους Χαραλάμπης.

**ΠΑΡΑΚΛΗΣΙΣ**

Ευλογήσαντος του ιερέως, το Κύριε εισάκουσον, μεθ’ ο το Θεός Κύριος, και το εξής: **Ήχος δ . Ο Υψωθείς εν τω Σταυρώ.**

Τον ενθεώτατον βλαστόν γης Ρωσίδος, άνθος βλαστήσαντα Ξηρώ εν τω όρει, της Βασιλίδος πόλεων ηδύ και τερπνόν, σωφροσύνης νήψεως προσευχής και νηστείας, Νίκωνα τιμήσωμεν μιμητήν των Αγγέλων, και τας αυτού δεήσεις προς Θεόν, τον Ζωοδότην θερμώς αιτησώμεθα.

**Δόξα. Και νυν. Θεοτοκίον.**

Ου σιωπήσομέν ποτε Θεοτόκε...

Ο Ν ψαλμός· και ο Κανών, ου η ακροστιχίς: Νίκων Όσιε, βλάβης εχθίστου ρύσαί με. Χ. Μ.

**Ωδή α . Υγράν διοδεύσας.**

Νικήσαι τον έχθιστον και αυτού, ισχύν θριαμβεύσαι, καταξίωσον τους πιστώς, προσφεύγοντας Νίκων θεοφόρε, ταις σαις θερμαίς προς τον Κτίστην δεήσεσιν.

Ιδείν εν σκηνώμασιν ουρανών, Χριστόν σους ικέτας, καταξίωσον Ασκητά, Ου το κάλλος προσώπου απολαύεις, Νίκων Οσίων Πατέρων αγλάϊσμα.

Κοσμήτορ ενθέων ησυχαστών, Ξηρού όρους κλέος, και ομόζητε αρετής, σεπτού Παταπίου μάκαρ Νίκων, ημάς συνοίκους σοφίας ανάδειξον.

**Θεοτοκίον.**

Ως φάρον τιμώντές σε ακραιφνούς, Αγνή Θεοτόκε, ταπεινώσεως ακλινώς, ζητούμεν τας θείας σου πρεσβείας, προς ταπεινού κτήσιν Μήτερ φρονήματος.

**Ωδή γ . Ουρανίας αψίδος.**

Νικητήριον αίνον, σοι ευλαβώς πλέκομεν, Νίκων ευσυμπάθητε Πάτερ, ότι εκάστοτε, ημάς υψόθεν φρουρείς, και περισκέπεις τους πόθω, ανυμνούντας άσκησιν, σου την θεάρεστον.

Οδηγός ποντουμένων, και ιθυντήρ άριστος, πέλεις των πιστώς προσφερόντων, κλήσιν την θείαν σου, και προσκυνούντων μορφήν, εν τη Μονή Παταπίου, του σεπτού σην πάντιμον, Νίκων μακάριε.

Σωφροσύνης πύξιον, Νίκων σεπτέ πρόσδεξαι, σου των ικετών τας εντεύξεις, και τω Παντάνακτι, και φιλανθρώπω Θεώ, αυτάς προσάγαγε τάχος, ίνα χάριν εύρωμεν, οι ανυμνούντές σε.

**Θεοτοκίον.**

Ιλαστήριον κόσμου, Μήτερ Θεού πάναγνε, Σου τον θείον Τόκον και Κτίστην, κόσμου απέργασαι, ίλεων πάσιν ημίν, τοις μεγαλύνουσι πόθω, θαυμασίων πλήθός σου, Άχραντε Δέσποινα.

Διάσωσον, τους σε γεραίροντας Νίκων πνευματοφόρε, από πασης επιβουλής εχθρού και κακώσεως, ως εχων προς Κύριον παρρησίαν.

Επίβλεψον, εν ευμενεία...

**Κάθισμα. Ήχος β . Πρεσβεία θερμή.**

Κατά των παθών την νίκην επιβράβευσον, ημίν τοις πιστώς προσφεύγουσι ση χάριτι, σεπτέ Νίκων Όσιε, του Ξηρού όρους ένοικε, του Παταπίου τοις ασκητικοίς, καμάτοις εν Πόλει αμιλλώμενος.

**Ωδή δ . Εισακήκοα Κύριε.**

Επομβρίαις δεήσεων, σου προς τον Παντάνακτα Νίκων κάθαρον, ρύπου πάντας τους υμνούντάς σε, ως ασκητικών αγώνων μέλαθρον.

Βοηθόν και ακέστορα, έγνωμέν σε Νίκων εν περιστάσεσι, και δεινοίς του βίου κλύδωσι, Κωνσταντινουπόλεως ωράϊσμα.

Λαμπηδών οσιότητος, εν Ξηρώ τω όρει ασκήσει έλαμψας, και εφώτισας τους κράζοντας· χαίρε Νίκων κόσμου καταφύγιον.

**Θεοτοκίον.**

Αγνωσίας σκοτόμαιναν, σβέσον των τιμώντων Σε Μητροπάρθενε, και ανάτειλον φωτόλαμπρον, ήμαρ επιγνώσεως τοις δούλοις Σου.

**Ωδή ε . Φώτισον ημάς.**

Βύθιον έχθρόν, τον ζητούντα απολέσαι με, κατασύντριψον ρομφαία σων ευχών, προς τον εύσπλαγχνον Δεσπότην Νίκων ένδοξε.

Η σεπτή Μονή, Παταπίου του θεόφρονος, την σην μνήμην ανυμνούσα εν χορώ, κατασπάζεται μορφήν σου Νίκων Όσιε.

Στήριξον ημάς, εν τη πίστει Νίκων κράζομεν, κλονουμένους βακτηρία σων ευχών, προς Χριστόν τον πάντας κάμνοντα στηρίζοντα.

**Θεοτοκίον.**

Εύροιμεν θερμήν, Σε προστάτιν Θεονύμφευτε, εν τοις κλύδωσι του βίου τοις δεινοίς, και εν πάσαις περιστάσεσι Μητρόθεε.

**Ωδή στ . Την δέησιν.**

Χαρίτωσον, τους αεί τιμώντάς σε, ζηλωτά των αρετών Παταπίου, ου το αλώβητον σκήνος η μάνδρα, Προδρόμου Πέτρας σεπτής μετανοίας σου, εφύλαττε Νίκων σεπτέ,

εν πασών Βασιλίδι των πόλεων.

Θεάνθρωπον, εκτενώς ικέτευε, υπέρ πάντων των προσφύγων σου Νίκων, των προσκυνούντων μορφήν σου την θείαν, εν τη Μονή Παταπίου του έμφρονος, και του λειψάνου σου σεπτήν, θήκην χάριτας πάσι την βλύζουσαν.

Ιδρώσί σου, εγκρατείας έσβεσας, των παθών των χαμαιζήλων την φλόγα, βλαστέ Ρωσίδος ο χθόνα ποτίσας, του Βυζαντίου διο ικετεύω σε· κατάσβεσόν μου ζοφερόν,

πυρ παθών Νίκων των τυραννούντων με.

**Θεοτοκίον.**

Συμμέτοχον, της χαράς ανάδειξον, του Υιού Σου Θεοτόκε Παρθένε, τον μεγαλύνοντα πόθω το πλήθος, των θαυμασίων Σου και εκδεχόμενον, τας Σας ενθέρμους προσευχάς, και την προς με σην άγρυπνον εύνοιαν.

Διάσωσον, τους σε γεραίροντας Νίκων πνευματοφόρε, από πασης επιβουλής εχθρού και κακώσεως, ως εχων προς Κύριον παρρησίαν.

Άχραντε...

**Κοντάκιον. Ήχος β . Τοις των αιμάτων σου.**

Των θεαυγών Ασκητών εγκαλλώπισμα, και θεοφόρων Οσίων υπόδειγμα, Ξηρού του όρους σεπτόν ενδιαίτημα, και νικητήν κατ’ εχθρού θείον Νίκωνα, πιστών ως μεσίτην

τιμήσωμεν.

Προκείμενον: Τίμιος εναντίον Κυρίου, ο θάνατος του Οσίου Αυτού.

Στ.: Τοις Αγίοις τοις εν τη γη Αυτού, εθαυμάστωσεν ο Κύριος.

**Ευαγγέλιον κατά Λουκάν·**

(Κεφ. στ 17-23): Τω καιρώ εκείνω, έστη ο Ιησούς επί τόπου πεδινού... (Όρα το εις την Λειτουργίαν του Αγίου Αντωνίου).

Δόξα: Ταις του Σου Οσίου πρεσβείαις Ελεήμον...

Και νυν: Ταις της Θεοτόκου...

**Προσόμοιον. Ήχος πλ. β . Όλην αποθέμενοι.**

Στ.: Ελεήμον, ελέησόν με ο Θεός...

Νίκων Πάτερ Όσιε, ο τα ηδέα του βίου, και τερπνά ως άύλος, μέροψ και ασώματος αρνησάμενος, και ζωήν άμεμπτον, εν Μονή της Πέτρας, του Προδρόμου βιωσάμενος,

κλίνον ευήκοον, ους τοις σε πιστώς μακαρίζουσι, και πόθω προσκυνούσί σου, την εικόνα την θαυματόβρυτον, ίνα βίου πάντες, διέλθωμεν σεμνώς την ατραπόν, και εις σκηνάς καταντήσωμεν, θεϊκής λαμπρότητος.

**Ωδή ζ . Οι εκ της Ιουδαίας.**

Της Ρωσίας το άστρον, εν Κωνσταντινουπόλει, βολαίς ασκήσεως, και ταπεινοφροσύνης, ακτίσι παμφαέσιν, διαλάμψας υμνήσωμεν, πυξίδα ως ακραιφνούς, ζωής ημών προς πόλον.

Οικιστά θείων δόμων, Νίκων πνευματοφόρε, ο αμιλλώμενος, εν βίω Παταπίου, ταις αρεταίς μη παύση, δυσωπών τον Παντάνακτα, ευθύναι τρίβους ημών, προς ουρανών

επάλξεις.

Υπελθών θεαρέστως, της ασκήσεως πόνους, προς ολοκληρωσιν, ενίσχυσόν με Νίκων, το στάδιον του βίου, του παρόντος πρεσβείαις σου, προς τον Θεόν διελθείν,

αμέμπτως και ασπίλως.

**Θεοτοκίον.**

Ρύσαι κακοηθείας, εμπαθείας ραστώνης, οργής και θλίψεως, τους δούλους Σου Παρθένε, Αγνή Θεοκυήτορ, και οδόν εγρηγόρσεως, και απαθείας ημίν, τοις Σε υμνούσι δείξον.

**Ωδή η . Τον Βασιλέα.**

Υπέρ των πίστει, ασπαζομένων μορφήν σου, εν σπηλαίω σεπτού Παταπίου, Νίκων μη ελλίπης, Χριστόν καθικετεύων.

Σωμάτων παύσον, και των ψυχών αλγηδόνας, τη ση χάριτι Νίκων τρισμάκαρ, ο εν Βυζαντίω, ασκήσας ισαγγέλως.

Άμφω μοι δίδου, Νίκων υγείαν ρώμην, και ισχύν εδαφίσαι του πλάνου, την οφρύν λιταίς σου, προς Κύριον απαύστοις.

**Θεοτοκίον.**

Ιλύος Μήτερ, παθών με κάθαρον τάχος, τω υσσώπω των θείων ευχών Σου, προς τον Ζωοδότην, Υιόν μονογενή Σου.

**Ωδή θ . Κυρίως Θεοτόκον.**

Μυράλειπτρον αγνείας, Νίκων δυσωδίαν, παθών ημών χαμαιζήλων απέλασον, και ευωδίας με πλήσον της θείας χάριτος.

Επάκουσόν μου Νίκων, και ζωής αγήρω, πολίτην δείξον τον ύμνοις τιμώντάς σε, και καταφεύγοντα πόθω ταις σαις δεήσεσι.

Χριστόν ο αγαπήσας, Νίκων εκ μυχίων, της σης καρδίας Αυτόν καθικέτευε, υπέρ των πίστει και πόθω μακαριζόντων σε.

**Θεοτοκίον.**

Μητράναδρε Παρθένε, Κεχαριτωμένη, χαράς καρδίας των δούλων Σου έμπλησον, και λυπηρών ζόφον σκέδασον τον ψυχόλεθρον.

Άξιόν εστι... και τα Μεγαλυνάρια.

Χαίροις Νίκων Όσιε Ασκητά, εν Ξηρώ τω όρει ο νικήσας τον δυσμενή, πόνοις νυχθημέροις, ευχή και ταπεινώσει, και νίκης αϊδίου, γέρα δρεψάμενος.

Χαίροις ταπεινώσεως λαμπηδών, χαίροις ακτησίας και σεμνότητος φως τερπνόν, χαίροις εναρέτου, διαγωγής φαιδρότης, και προσευχής αόκνου, Νίκων αμάρυγμα.

Πόνων Παταπίου τον ζηλωτήν, τον εν του Προδρόμου, ενασκήσαντα τη Μονή, ονομαζομένη, της Πέτρας εν τη πόλει, τη Βασιλίδι ύμνοις, Νίκωνα στέψωμεν.

Μνήμην την αγίαν σου και σεπτήν, άγουσα η μάνδρα, Παταπίου του ευκλεούς, Νίκων μεγαλύνει, καμάτων σου το πλήθος, προς αρετήν θεόφρον, και ολοκλήρωσιν.

Αχανούς Ρωσίας σεπτέ βλαστέ, και του Βυζαντίου, ενδιαίτημα ιερόν, Νίκων ο ασκήσας, εν τω Ξηρώ τω όρει, χαρίτων θείων ρόδα, εύοσμα ήνθησας.

Πρέσβευε απαύστως τω Λυτρωτή, Νίκων θεοφόρε υπερ πάντων των ευσεβών, κατασπαζομένων, την θείαν σου εικόνα, και ανυμνούντων πόθω, σου τα παλαίσματα.

Πάσαι των Αγγέλων αι στρατιαί...

**Τρισαγιον. Απολυτίκιον. Ήχος πλ. α . Τον συνάναρχον Λόγον.**

Της Ρωσίας εκβλάστημα ιερώτατον, όμβροις πιάναν την χθόνα, όρους Ξηρού την σεπτήν, των αυτού ασκητικών ιδρώτων μέλψωμεν, Νίκωνα νέον ευλαβώς, ως νικήσαντα εχθρόν, τον βέβηλον νυχθημέροις, πόνοις και χάριν λαβόντα, πιστών γενέσθαι φύλαξ άγρυπνος.

**Εν τη Απολύσει, τροπάριον. Ήχος β . Ότε εκ του Ξύλου.**

Πάντων, ασκουμένων καλλονή, και βροτών ενθέων φαιδρότης, ο νικητής κατ’ εχθρού, μισοκάλου πρόσδεξαι, ημών την δέησιν, Νίκων θεομακάριστε, και σου τοις ικέταις, κατ’ εχθίστου βράβευε, νίκας εκάστοτε, και κατά παθών χαμαιζήλων, τοις ασπαζομένοις εικόνα, σου την χαριτόβρυτον θειότατε.

Δέσποινα πρόσδεξαι...

Την πάσαν ελπίδα μου...

**Δι’ ευχών.**

**Δίστιχον:**

Νίκας δώρησαι μοναχή Παταπία,

Κατ’ εχθίστου Νίκων Χαραλάμπης κράζει.

**ΒΙΟΣ**

Ο Όσιος Νίκων ο νέος, κατήγετο εκ της αχανούς γης Ρωσίδος. Θεοφιλώς ασκήτευσε στην Κωνσταντινούπολη, και μάλιστα στην Μονή του Τιμίου Προδρόμου της Πέτρας,

στην οποίαν εφυλάσσετο το ιερόν σκήνωμα του Οσίου Παταπίου. Ευαρέστησε τον Θεό με την ασκητική του αγωγή και πολιτεία και το άνυδρο και άγονο έδαφος του

Ξηρού όρους το έκανε μαλακό και εύφορο με τους ιδρώτες και τα δάκρυά του. Παραμένει άγνωστος στους Συναξαριστές. Εικόνα του ευρίσκεται αγιογραφημένη στο

σπήλαιο-ασκητήριο των Γερανείων, της Μονής Οσίου Παταπίου, όπως και τμήμα της τιμίας αυτού σιαγόνος.

Η εικόνα του Οσίου Νίκωνος του νέου, αποδίδεται σε ασκητή του Ξηρού όρους της Κωνσταντινουπόλεως, Ρώσο την καταγωγή, που ονομάσθηκε νέος σε αντιδιαστολή

με τον Άγιον Νίκωνα της Ρωσικής Εκκλησίας του ΙΑ αἰῶνος. Ο Ρώσος προσκυνητής Ζώσιμος στα 1420 και ο διάκονος Ιγνάτιος αναφέρουν ότι στο Μοναστήρι της Πετρας, στο φυλακτήριο δηλαδή του λειψάνου του Οσίου Παταπίου, προσεκύνησαν τα Άγια Λείψανα και παρηγορήθηκαν πολύ από τους εκεί ασκουμένους Ρώσους μοναχούς [1].

Η μονή, λοιπον, της Πέτρας είχε Ρώσους μοναχούς· γι’ αυτό και με την ανεύρεση στο σπήλαιο των Γερανείων του ιερού λειψάνου του Οσίου Παταπίου βρέθηκε και Ρωσικού τύπου Σταυρός. Ένας από αυτούς ήταν και ο Όσιος Νίκων ο νέος, του οποίου διέσωσε ο Νοταράς την αγία μνήμη στα Γεράνεια, όπου και απεικόνισε την

εικόνα του στο ιερό σπήλαιο. Η προσωνυμία άλλωστε Νέος, που του αποδίδεται συνηγορεί στην αποψη ότι πρόκειται για νέο Όσιο, σε σύγκριση, βέβαια, με τον παλαιότερό του συνώνυμο Ρώσο Άγιο [2].

--------------------------------------------------------------------------------

[1]

Dr Mordmann: Βογδάν-Σεράϊ, ήτοι η Μονή του Προφήτου ενδόξου Προδρόμου και Βαπτιστού Ιωάννου, η επικεκλημένη της Παλαιάς Πέτρας. Αρχαιολογική Επιτροπή του εν Κωνσταντινουπόλει ΕΦΣ, παράρτημα του ΙΘ τόμου, σελίς 6, 1891.

post-create

[2] Α. Κουκουλάς: Στ’ αχνάρια του τόπου μου. Λουτράκι, 1990, σελίς 52.

Η/Υ ΠΗΓΗ

voutsinasilias.blogspot.gr

<http://voutsinasilias.blogspot.gr/search?updated-min=2010-12-31T14:00:00-08:00&updated-max=2011-12-21T10:31:00%2B02:00&max-results=50&start=4&by-date=false>